Source: http://rugbyclubgrivita.blogspot.com/2016/
Timestamp: 2019-12-07 21:22:46+00:00

Document:
RUGBY CLUB GRIVITA: 2016
Interviu cu Marian Amaxinoaei, una dintre marile sperante ale RC Grivita
Echipa de juniori sub 18 ani a RC Grivita ocupa locul 5 in grupa Muntenia, la sfarsitul turului, dupa un sezon de toamna in care a obtinut doua victorii, 50-0 cu Stejarul Buzau si 30-12 cu Tomitanii Constanta, si a pierdut de trei ori, 5-24 la CNAV, 0-25 la Dinicu Golescu si 8-52 la Olimpia Bucuresti.
In ciuda palmaresului mai degraba negativ, echipa Grivita U18 a lasat per ansamblu o impresie placuta si continua sa se mentine in lupta pentru calificarea la turneul final. Unul dintre cei mai buni si constanti jucatori ai acestei generatii este Marian Amaxinoaei, jucator care alaturi de Vali Amaxinoaei, fratele sau mai mare, este unul dintre cele mai bune produse ale RC Grivita din ultimii ani si unul dintre putinii juniori din Parcul Copilului ce au mai cochetat cu lotul national. Iar tanarul Marian a acceptat sa ne dezvaluie cateva dintre secretele sale intr-un interviu care ne face sa credem ca RC Grivita are asigurat viitorul pe linia de treisferturi in conditiile in care Marian joaca foarte bine ca fundas sau aripa, iar Vali se descurca remarcabil la nivel de centru sau uvertura.
- Echipa de juniori U18 a avut o evolutie inconstanta, alternand victoriile remarcabile cu infrangerile surprinzatoare. Cum ai caracteriza prima parte a sezonului? Ce a lipsit echipei sa fie mai sus in clasament?
- Cred ca am putea discuta foarte mult pe marginea evolutiilor noastre din tur. Important e ca fiecare sa fi invatat din greselile facute, iar in retur sa evoluam din ce in ce mai bine. Din punctul meu de vedere, cred ca au existat multe momente in care s-a vazut o lipsa de organizare a jocului si faptul ca nu stim sa comunicam unul cu celalalt. Au fost multe momente si in care ne-a lipsit curajul de a placa decisiv. Din pacate inca nu prea am invatat ca practicam un joc de echipa.
- Jucati de ceva timp in aceeasi formula, in mare masura, care crezi ca sunt atuurile actualei generatii si unde crezi ca mai aveti de lucru?
- Este evident ca mai avem foarte mult de lucru la nivel de tehnica individuala, dar suferim si din cauza atitudinii afisate mai ales in timpul antrenamentelor.
- In curand veti face pasul catre seniori. Crezi ca aveti valoarea necesara pentru a mentine echipa la un nivel macar rezonabil?
- Stiu ca visul multora dintre noi este sa nu facem de ras un nume de traditie, o scoala importanta a rugbiului romanesc.
- Ai efectuat mai multe antrenamente alaturi de echipa de seniori, cum te-ai simtit cand ai alergat cot la cot cu fosti internationali?
- M-am simtit foarte bine in timpul antrenamentelor efectuate alaturi de echipa de seniori. Stiu ca am foarte multe de invatat de la acesti jucatori. Insa este clar ca mai am mult de lucru la nivel de conditie si pregatire fizica inainte de a ma putea implica la modul real.
- Esti urmarit de mai multe cluburi din esaloanele superioare. Unde ti-ai dori sa ajungi sa joci?
- Deocamdata sunt inca mult prea tanar ca sa ma gandesc atat de departe. As alege in functie de variantele existente, dar eu personal mi-as dori sa joc la Steaua Bucuresti sau la CSM Bucuresti.
- Ai fost remarcat pentru viteza ta, ce alte calitati crezi ca te mai recomanda pentru a deveni un viitor rugbist de calitate?
- Nu prea imi place mie sa vorbesc despre calitatile personal, prefer sa le arat pe teren si sa incerc sa le pun cat mai mult in valoare. Nu stiu, probabil ca viteza, rezistenta si placerea de a juca rugby sunt atuurile mele.
- Stim ca ai un frate mai mare care de asemenea joaca rugby. Crezi ca ati putea juca amandoi in aceeasi echipa pentru Grivita la seniori?
- Iti dai seama ca mi-ar face mare placere sa jucam impreuna pentru echipa de seniori a Grivitei, dar in acest moment cred ca mai trebuie sa ne antrenam foarte mult pentru a face fata cerintelor. Nu vrem doar sa ajungem la echipa de seniori a Grivitei, sa fim de umplutura, daca facem acest pas vrem sa avem si un oarecare impact, nu vrem sa ne facem de ras.
- Care sunt jucatorii tai favoriti din tara, din strainatate si de la echipa de seniori a Grivitei?
- Din tara imi plac jucatori precum Florin Vlaicu, Valentin Calafeteanu, Catalin Fercu si Ionut Dumitru. De afara imi plac Quade Cooper, Ma'a Nonu si Julian Savea. Iar de la Grivita ... Florin Bujor, Marian Forminte si Ionel Preda, care dupa parerea mea a facut un meci foarte frumos cu Dinamo.
Publicat de RUGBY CLUB GRIVITA la 20:48 Niciun comentariu:
Cifrele turului Diviziei A
Rugby Club Grivita ocupa locul 3 la sfarsitul turului Diviziei A, chiar daca are acelasi palmares cu primele doua clasate, CS Tomitanii Constanta si Dinamo II Bucuresti, respectiv trei victorii si o singur infrangere. Formatia noastra a trecut cu 24-15 de liderul CS Tomitanii Constanta, cu 3-0 de Sportul Studentesc si cu 36-5 de CSM Sibiu, dar a pierdut, cu 17-28, meciul cu Dinamo II Bucuresti.
Cifrele arata ca echipa noastra a inscris 80 de puncte, fix 20 de puncte pe meci, dar are, de departe, cea mai buna aparare din Divizie, incasand doar 48 de puncte, respectiv 12 puncte pe meci. Acest aspect ne da incredere in conditiile in care se stie ca atacul iti asigura spectacolul, dar apararea iti asigura castigarea de competitii.
Cele 80 de puncte inscrise de Rugby Club Grivita in tur au purtat semnatura unor jucatori precum Alexandru Ungureanu 24 de puncte (trei eseuri, trei transformari, o lovitura de pedeapsa), Luci Florea si Andrei Cojocaru cate 10 puncte (cate doua eseuri), Ionel Preda 6 puncte (trei transformari), Andrei Chitic, Bogdan Budeanu, Claudiu Stefan, Marius Perniu, Florin Bujor si Alexandru Oancea cate 5 puncte (cate un eseu).
Grivita a incasat trei cartonase galbene, toate in ultimul meci, cu Dinamo II, prin Andrei Chitic, Marian Forminte si Ionel Preda.
Formatia noastra a folosit un total de 26 de jucatori, dupa cum urmeaza: 1. Alexandru Ungureanu si Claudiu Stefan cate 320 de minute (singurii integralisti), 3. Ionel Preda - 310 minute, 4. Alexandru Daineanu - 292 de minute, 5. Marius Perniu - 280 de minute, 6. Bogdan Budeanu - 274 de minute, 7. Florin Bujor - 269 de minute, 8. Luci Florea - 251 de minute, 9. Marius Mamoc - 240 de minute, 10. Andrei Cojocaru - 239 de minute, 11. Alexandru Oancea - 216 minute, 12. Marian Forminte - 215 minute, 13. Nicolae Oprea - 209 minute, 14. Florin Oprisor - 180 de minute, 15. Marian Arion - 155 de minute, 16. Robert Gontineac - 145 de minute, 17. Andrei Stanila - 130 de minute, 18. George Zaharia - 127 de minute, 19. Andrei Chitic - 120 de minute, 20. Claudiu Podoleanu - 87 de minute, 21. Mihai Adam - 82 de minute, 22. Luigi Padureanu - 77 de minute, 23. Catalin Ionita - 72 de minute, 24. Mihai Stefanescu - 71 de minute, 25. Viorel Nicolae Fulgerica - 62 de minute, 26. Sabin Vasilescu - 47 de minute.
Conform programului stabilit in acest moment, campionatul ar urma sa se reia pe 8 aprilie 2017, cu meciurile CS Tomitanii Constanta - RC Grivita Bucuresti si CSM Sibiu - Sportul Studentesc, insa programul poate suferi modificari.
Daca ramane programul din acest moment, Grivita ar urma sa joace la Tomitanii Constanta (sambata, 8 aprilie), cu Dinamo II (sambata, 22 aprilie), la Sportul Studentesc (sambata, 6 mai), la CSM Sibiu (sambata, 13 mai), semifinala (sambata, 20 mai) si finala mare sau finala mica (sambata, 27 mai).
Publicat de RUGBY CLUB GRIVITA la 21:18 Niciun comentariu:
Dinamo II Bucuresti - Rugby Club Grivita 28-17 (7-0)
Pentru Grivita au marcat Luci Florea eseu ('78), Andrei Chitic eseu ('80), Alexandru Ungureanu eseu ('52) si tr ('52). Cartonase galbene: Marian Forminte ('55), Andrei Chitic ('68), Ionel Preda ('71).
Grivita a inceput cu Bogdan Budeanu (Mihai Adam '65), Alexandru Oancea (Luigi Padureanu '65), Marian Forminte (Adrian Chitic '65) - Alexandru Daineanu (Robert Gontineac '52), Marius Perniu - Viorel Nicolae Fulgerica (Florin Oprisor '6, Andrei Chitic 60-65), Andrei Stanila, Sabin Vasilescu (Marian Arion '47) - Alexandru Ungureanu, Nicolae Oprea - Claudiu Stefan, Marius Mamoc, Florin Bujor (Catalin Ionita '65), Andrei Cojocaru (Luci Florea '69) - Ionel Preda.
Publicat de RUGBY CLUB GRIVITA la 18:37 Niciun comentariu:
Nicolae Oprea prefateaza derbiul cu Dinamo: "Avem ambitii sa castigam meciul, dar mai important e sa oferim un spectacol placut si sa nu existe accidentari"
Duminica 6 noiembrie, de la ora 15.00, Stadionul "Florea Dumitrache" gazduieste ultimul meci al turului Diviziei A la rugby, respectiv confruntarea dintre Dinamo II Bucuresti si Rugby Club Grivita.
Partida este una cu caracter decisiv, invingatoarea urmand a incheia turul pe locul 1 si a primi, practic, titlul neoficial de campioana de toamna. In plus, exista ambitii mari de ambele parti, mai ales ca o parte dintre jucatorii Grivitei au cunoscut gloria in rugby la Dinamo. Este de asteptat ca gruparea din "Stefan cel Mare" sa-si intareasca echipa de tineret cu o serie de jucatori veniti de la seniori si care nu intra in planul staff-ului tehnic pentru meciul Dinamo - U. Cluj care se joaca in aceeasi zi si pe acelasi stadion, dar de la ora 11.00.
Si cum era mai potrivit sa prefatam meciul Dinamo - Grivita, daca nu gratie celui mai experimentat jucator din actualul lot al Grivitei, Nicolae Oprea, rugbist care a activat aproape o viata intreaga in tricoul celor de la Dinamo.
Nae ar putea umple geamantane intregi cu amintirile adunate in tricoul dinamovistilor, dar cea mai draga ramane cea a titlului cucerit la inceputul anilor 2000, dupa o victorie obtinuta impotriva marii rivale, Steaua Bucuresti. A fost o finala jucata pe fostul Stadion "23 august", iar Nae abia se intorsese in Divizia Nationala dupa o perioada petrecuta in Tara Galilor, unde a jucat la RFC Treorchy.
Jucatorul Grivitei isi aminteste cu mult mai multa placere de meciurile jucate pentru echipa nationala, indiferent ca vorbim de rugby in 15 sau rugby in 7. La nivel de rugby in 15, Nae a adunat noua selectii in tricoul "Stejarilor", in perioada 2000-2001, reusind si un eseu intr-o victorie obtinuta impotriva Portugaliei, la Lisabona. Activitatea de international al lui Nae Oprea s-a intrerupt brusc la sfarsitul lui 2001, dupa ce jucatorul Grivitei a luat parte la cateva meciuri istorice: 9-81 cu Tara Galilor si 0-134 cu Anglia. Desi rezultatele par astronomice, Nae isi aminteste cu drag de meciurile respective: "Cine stie cu ce se mananca rugbiul intelege ca acest sport este precum viata in sine si evoca exact diferenta dintre natiuni, mentalitati si conditii de pregatire. Iar in rugbiul adevarat nu exista notiunea de a te menaja sau de a-ti subestima adversarul. Se stia ca exista o diferenta uriasa intre noi si ei, in special pentru ca ei investesc mult mai multi bani in sport, in sanatatea lor, dar si pentru ca au mult mai multi jucatori, stiu ce inseamna competitivitatea intre jucatori care se bat pentru acelasi post. Si totusi, m-a impresionat faptul ca au folosit impotriva noastra tot ce aveau mai bun la momentul respectiv".
Desi esecul cu Anglia reprezinta cea mai usturatoare infrangere din istoria rugbiului romanesc, Nae a fost unul dintre jucatorii romani care au impresionat cu adevarat. Dovada este faptul ca adversarul sau direct din acel meci, Will Greenwood, nu a reusit sa-si treaca numele pe lista marcatorilor, iar la finalul partidei chiar a insistat pentru un schimb de tricouri cu jucatorul nostru. Si vorbim despre un centru englez cu 31 de eseuri inscrise in 57 de selectii la nationala Angliei.
Nicolae Oprea si-a incheiat colaborarea cu Dinamo in 2011, iar din 2014 activeaza ca jucator al Grivitei. Spune ca a facut acest pas din doua motive, pentru antrenorul Alexandru Marin si pentru a juca alaturi de rugbisti precum Marian Forminte, Florin Bujor sau Marius Perniu, ulterior acestui grup select adaugandu-se si alti fosti jucatori de la Dinamo precum Marius Mamoc sau Alexandru Marin jr. "Sunt constient ca sunt pe final de cariera si nu se mai pune problema sa joc pentru bani ci din placere. Insa pe mine tot timpul m-a motivat prezenta alaturi de echipa a unui antrenor care stie sa se implice si care este alaturi de jucatori. Iar Nea Sandu a demonstrat in multe momente ca are aceste calitati. Pentru mine este important ca antrenorul sa vina si sa vorbeasca cu noi in permanenta. Sa ne intrebe cum ne simtim, ce parere avem despre o anumita chestie sau despre o alta chestie, sa vorbeasca si sa o faca in special cu jucatorii din vechea garda, cei mai experimentati. Poate ca suna ciudat, dar intotdeauna am crezut ca echipa este oglinda "bancii". Daca staff-ul se implica in mod corespunzator, automat echipa merge bine. Insa daca baietii simt ca antrenorii nu sunt alaturi de ei, atunci pot aparea probleme si e pacat", este mesajul transmis de Nicolae Oprea.
In legatura cu meciul cu Dinamo, de duminica, Nae spune ca "e clar ca avem ambitii de a castiga acest meci. Daca nu iti doresti sa castigi, de ce mai intri pe teren? Dar in primul rand speram sa fie o atmosfera placuta, sa oferim un spectacol deosebit si sa nu existe accidentari. Stiu ca inainte se va juca si meciul dintre Dinamo si U. Cluj asa ca ma astept sa fie lume multa si la meciul nostru, iar asta ne va motiva suplimentar sa dam tot ce avem mai bun din noi".
Despre confruntare, Nae considera ca adversarii sunt mai bine pregatiti fizic, "mai ales ca noi am avut aceasta pauza foarte lunga, din noiembrie si pana in august", dar este convins ca "forta grupului este de partea noastra. Am facut in ultimele saptamani cateva antrenamente foarte bune si am observat ca baietii sunt montati sa faca o partida foarte buna. In plus, tinerii de la Dinamo sunt inca intr-o perioada de cautari si acumulari. Noi ne cunoastem foarte bine si daca reusim sa ne sustinem unul pe celalalt in teren sunt sigur ca adversarii nu vor avea nicio sansa".
Chiar daca Grivita nu a stralucit in acest start de campionat, gruparea din Parcul Copilului a bifat trei victorii din trei posibile pana acum, iar Nae este convins ca "avem sanse foarte mari sa ne pastram titlul cucerit anul trecut. Totul depinde de modul in care staff-ul tehnic va reusi sa gestioneze situatia din vestiar pana la inceputul returului, in aprilie. Important este ca peste iarna sa nu dispara din peisaj jucatori de valoare, antrenorii sa ne tina in priza, sa ne imbunatatim conditia fizica si daca mai apar si 2-3 figuri noi atunci totul este ok. Dar mai e pana atunci. Hai sa trecem cu bine si peste meciul cu Dinamo si vedem dupa aceea ce se mai intampla".
Publicat de RUGBY CLUB GRIVITA la 15:13 Niciun comentariu:
Sabin Vasilescu, despre meciul cu Dinamo: "Ii privim cu respect, dar depinde numai de noi sa obtinem un rezultat pozitiv"
La sfarsitul acestei saptamani, echipa de seniori a Rugby Club Grivita va sustine ultimul meci oficial, cel contra formatiei Dinamo II Bucuresti.
Este in joc titlul neoficial de campioana de toamna a Diviziei A, in conditiile in care echipa care se impune duminica va ocupa locul 1 la sfarsitul turului unei competitii in care mai sunt implicat CS Tomitanii Constanta, RC Sportul Studentesc si CSM Sibiu. Iar pe langa latura pur tehnica, vorbim si despre un meci al ambitiilor si orgoliilor, daca ne gandim ca se vor confrunta o echipa, Dinamo II, alcatuita din tinerii de perspectiva ai gruparii din Stefan cel Mare si o alta echipa, RC Grivita, alcatuita in mare masura din fosti internationali crescuti sau formati in curtea lui Dinamo.
De altfel, din acest motiv am decis sa prefatam meciul cu un material ce il are in prim plan pe Sabin Vasilescu, personaj deja arhicunoscut in lumea rugbiului de la noi si care duminica isi va face, in mod oficial, revenirea pe teren, ca jucator, dupa o pauza de mai bine de patru ani. Crescut de Dinamo si prezent pe teren, ca jucator al Grivitei, in cateva dintre cele mai tari meciuri jucate de gruparea din Parcul Copilului in ultimul deceniu, Sabin ramane tipul care nu se implica intr-o poveste decat daca o poate face 1.000% si care nu ezita sa puna punctul pe "i", indiferent de circumstante si de urmari.
- Esti oficial in lot pentru meciul cu Dinamo II, ceea ce inseamna revenirea ta dupa o perioada de 4 ani. Ce senzatii te incearca? Crezi ca iti va fi greu sa te readaptezi? Va conta mult aceasta pauza?
- Pana nu ma vad pe teren, nu consider ca sunt in lotul Grivitei pentru acest meci. Viata obisnuieste sa-ti joace feste mereu. Singurul sentiment care ma macina inaintea acestei partide este sa nu-mi dezamagesc colegii. Grupul de la Grivita este unul special, care merita toata implicarea. Totusi, este clar ca in acest moment nu ma consider cel mai in forma jucator din lot.
- Cum ti se pare actuala echipa fata de cea din 2012? Mai experimentata? Mai pregatita fizic?
- Cu mare respect fata de colegii mei, consider ca este unul dintre cele mai slabe loturi si un an cu mare insemnatate pentru viitorul echipei RC Grivita. Nucleul este acelasi, format din jucatori cu un istoric vechi la acest club. Vorbim de jucatori care si-au depasit de mult orice limita si orice bariera de implicare si apartenenta care poate exista in fenomenul sportului in general. Despre pregatire fizica nu putem vorbi la nivelul la care jucam noi.
- Duelul cu Dinamo este unul al generatiilor. Va conta decisiv faptul ca ei sunt mai tineri si au conditii mai bune?
- Noi privim cu respect orice adversar si ne bucura participarea echipei Dinamo in esalonul nostru divizionar. Astfel s-a marit numarul oponentelor de calitate. Conditii bune nu exista in Romania, doar conjuncturi. Ei sunt viitorul si in niciun caz nu vor suferi cum sufereau jucatorii tineri care intalneau in trecut echipele grele din rugbiul romanesc.
- Ai fost junior al echipei din Stefan cel Mare. Ai emotii din cauza faptului ca revii pe terenul unde ai crescut ca rugbist?
- Tot ce reprezinta astazi persoana mea se datoreaza mamei mele si echipei Dinamo. Daca ar trebui sa povestesc toate experientele mele ca practicant de rugby, pentru ca nu ma pot numi jucator, as depasi cu mult orice opera de creatie literara. Singurul lucru care m-ar fi marcat ar fi fost ca meciul oficial sa se fi jucat pe celebrul Velodrom. Acela este un loc special, sfant pentru generatia mea si doar o groapa mizerabila pentru cei care sunt astazi in curtea echipei Dinamo. Dinamo este pentru mine o stare, nu o povara. Sunt crescut in vremurile in care jucai pentru culori si in care etic era sa nu tradezi niciodata culorile. Poate acesta este motivul pentru care inca joc la o echipa cu echipament rosu-alb.
- Crezi ca cei de la Dinamo pregatesc o tactica speciala pentru tine si ceilalti griviteni care au trecut prin Stefan cel Mare?
- Cei de la Dinamo sunt tineri si inca nu pot adopta sau respecta un sistem. Deci nu putem vorbi despre tactica. Ei trebuie sa aiba ca scop dezvoltarea lor personala si acumularea de experienta. Singurul lucru pe care il pot pregati sunt berile pentru repriza a treia, unde pot petrece alaturi de niste celebri anonimi ai rugbiului romanesc. Niste anonimi care acum cativa ani, din "intamplare", jucau sfert de finala in Cupa Romaniei cu campioana din acea perioada, echipa din Baia Mare. Eram singura echipa dintr-un esalon inferior care ajunge sa joace pentru calificarea in semifinalele uneia dintre cele mai prestigioase intreceri sportive.
- Ai urmarit trei meciuri de pe margine. Cat de greu iti este sa stii ca nu poti sa intri si sa-ti ajuti coechipierii?
- Privesc rugbiul in general cu alti ochi de peste trei ani. Anumite experiente m-au facut sa fiu rezervat in legatura cu tot ce se intampla in Romania, ca fenomen rugbistic, si mi-au oferit o alta optica in general. Faptul ca nu-mi pot ajuta coechipierii este pentru mine ca o stigmata. Este greu de descris. Planga inauntrul meu pentru fiecare esec si pentru fiecare greseala a echipei.
- Care crezi ca este cheia meciului cu Dinamo? Unde se va decide partida?
- Cheia este mereu in mintea noastra. Cliseul - noi suntem singurul adversar al nostru - se aplica si in cazul partidei noastre cu Dinamo. Depinde numai de noi sa obtinem un rezultat pozitiv.
- Esti extrem de implicat in dezvoltarea rugbiului romanesc. Va fi meciul cu Dinamo o rara avis sau iti doresti sa continui si ca jucator macar la nivel de Divizia A?
- Pentru mine asa zisa revenire este doar o onoare si o sansa sa mai pot simti inca o data toate elementele care formeaza familia Grivita. Am fost un jucator mediocru si ma multumesc cu orice sansa ce mi se ofera ca a doua zi dupa un meci sa spun - Iar nu ma pot misca! Cum naiba justific la munca vanataile "castigate" in meci? Iar am jucat cu stadionul gol, aia este, daca nu ne aplauda nimeni, macar sa ne aplaudam singuri. Fiecare din cei care inca performeaza in Divizia A sunt niste eroi. Eroi ca cei din razboaiele intamplate de-a lungul istoriei, pentru care s-au facut doar pietre funerare, dar ale caror trairi si povesti vor ramane in "transeele" luptelor aprige.
Publicat de RUGBY CLUB GRIVITA la 17:56 Niciun comentariu:
RC Grivita - CSM Sibiu 36-5 (17-5)
Etapa a cincea a Diviziei A la rugby a programat sambata, 22 octombrie, in Parcul Copilului, meciul dintre Rugby Club Grivita, campioana en-titre a Diviziei, si formatia CSM Sibiu. Veniti la Bucuresti cu gandul sa razbune esecul din etapa precedenta, cand au pierdut, 14-40, confruntarea cu Sportul Studentesc, din deplasare, sibienii au dat o replica darza formatiei noastre in primul sfert de ora. Totusi, plusul de experienta si de valoare individuala si-a spus in cele din urma cuvantul, astfel ca Grivita a pus stapanire pe joc. Intr-un interval de sapte minute, Bogdan Budeanu si Claudiu Stefan au urcat rapid scorul la 10-0, gratie a doua eseuri spectaculoase. Mai intai, inaintasul a profitat de un punct de fixare stabilit la circa 15 metri de terenul de tinta advers, a plecat cu balonul pe langa gramada spontana, profitand de o nesincronizare a defensivei adverse, si a marcat primul eseu al partidei, in ciuda opozitiei sibiene. Apoi, urcat in atac din postura de fundas, Claudiu Stefan si-a trecut si el numele pe lista marcatorilor, in urma unei actiuni purtate in tandem cu aripa dreapta, Andrei Cojocaru. In minutul 38, scorul a devenit 17-0, dupa ce inchizatorul Marius Perniu a surprins si el defensiva adversa. De aceasta data eseul a fost transformat de Ionel Preda. Chiar inainte de pauza, un moment de uluiala al apararii noastre a facut ca oaspetii sa marcheze punctele de onoare. Partea a doua a jocului a curs intr-o singura directie, CSM Sibiu nereusind sa ne mai puna probleme decat printr-o serie de lovituri de picior ratate de uvertura oaspetilor. In schimb, Grivita a mai marcat trei eseuri, prin Alexandru Ungureanu, Florin Bujor si Andrei Cojocaru, ultimul in urma unei pase de mare efect a demiului Alexandru Ungureanu, jucator abia revenit pe teren dupa o lovitura dura incasata de la un adversar. Doua dintre eseuri au fost transformate de Ionel Preda, iar meciul s-a incheiat cu victoria Grivitei, scor 36-5.
Succesul obtinut sambata trecuta ne ofera posibilitatea de a reveni in fruntea Diviziei A, dar pana la finalul turului mai sunt programate doua meciuri deosebit de atractive, CS Tomitantii Constanta - Dinamo II Bucuresti (duminica, 30 octombrie, ora 13.00) si Dinamo II - Grivita (duminica, 6 noiembrie, ora 11.00).
Rugby Club Grivita - CSM Sibiu 36-5 (17-5).
Pentru Grivita au marcat Bogdan Budeanu eseu ('14), Claudiu Stefan eseu ('21), Marius Perniu eseu ('38), Alexandru Ungureanu eseu ('48), Florin Bujor eseu ('70), Andrei Cojocaru eseu ('78), Ionel Preda trei transformari ('38, '48, '70).
Grivita a inceput cu: Claudiu Stefan - Andrei Cojocaru, Florin Bujor, Nicolae Oprea, Lucian Florea - Ionel Preda, Alexandru Ungureanu - Florin Oprisor (Robert Gontineac '47), Marius Perniu, George Zaharia (Andrei Chitic '51) - Claudiu Podoleanu (Marian Arion '47), Alexandru Daineanu - Bogdan Budeanu, Alexandru Oancea (Luigi Padureanu '48), Marian Forminte.
Publicat de RUGBY CLUB GRIVITA la 12:56 Niciun comentariu:
Alexandru Oancea: "Lumea trebuie sa stie ca Grivita are portile deschise pentru toti cei care vor sa faca parte din aceasta familie"
Unul dintre cei mai buni jucatori ai acestui start de sezon este fara doar si poate Alexandru Oancea, rugbist care a adus in Parcul Copilului experienta meciurilor jucate la nivel inalt.
Desi este inca departe de potentialul maxim, Oancea si-a pus deja amprenta asupra jocului echipei, a bifat 103 minute in doua jocuri, a marcat un eseu si a impresionat prin patrunderile in forta care au facut pe toata lumea sa remarce ca este un mare plus pentru ca echipa noastra. Chiar daca exista pericolul ca aventura griviteana a lui Oancea sa fie una de scurta durata, el fiind deja curtat de echipe din esaloane superioare, trecerea sa prin Parcul Copilului reprezinta un bonus pentru noi inclusiv la capitolul imagine si speram sa atraga si alte nume grele spre un club care inca este in cautarea identitatii de mult pierdute. O ampla discutie cu tanarul taloner ne-a facut sa ne dam seama ca jucatorul Grivitei are deja maturitatea necesara pentru a nu sari etapele revenirii in prim planul rugbiului romanesc, Oancea fiind convins ca trebuie sa ia fiecare noua provocare pas cu pas.
- Ai jucat pentru CSM Baia Mare si in echipa nationala, in meciul cu Emerging Ireland de la Bucuresti, din 2014. Cum de ai ajuns sa joci pentru Grivita, in Liga a treia? Se poate spune ca ai facut un pas mare inapoi in rugby?
- Mi-am dorit sa ma apuc din nou de rugby, dupa o pauza destul de lunga.De ce Grivita? Am cativa fosti colegi, prieteni care joaca in momentul de fata pentru Grivita. Intalnindu-ne mai mereu si avand ca subiect comun rugbiul, ei mi-au povestit tot felul de chestii misto despre aceasta echipa si m-au facut sa imi doresc sa fac parte din ea. Pasul inapoi am fost nevoit sa il fac. Pe scurt, a fost un moment in care am avut de ales intre sanatate si rugby. E clar ca am ales sanatatea. Dar acum sunt bine si incerc sa o iau usor de la zero.
- Cum te-au primit coechipierii? Cum ti s-a parut atmosfera pana acum? Cat de mare este diferenta dintre meciurile jucate in prima liga si cele din Liga a treia?
- Coechipierii m-au primit super bine. Eu sunt de parere ca orice sportiv care a practicat un sport de echipa se poate integra foarte usor intr-un grup la fel si grupul poate primi foarte usor un jucator. Exista o diferenta destul de mare intre meciurile de prima liga si cele de liga a treia. Insa si conditiile sunt total diferite. Jucatorul de Super Liga se pregateste zi de zi, chiar de doua ori pe zi, in schimb la echipe de Liga a treia majoritatea jucatorilor au un loc de munca si ne intalnim maxim de trei ori pe saptamana pentru a face rugby. Cea mai mare diferenta este ca un rugbist de prima liga traieste din rugby, in schimb cei de Liga a treia practica acest sport din placere. Asta nu inseamna ca un jucator de Liga a treia nu da totul pe teren, nici pe departe, drept dovada meciul extrem de intens, de sambata, cu cei de la Sportul Studentesc.
- Ai jucat impotriva unei echipe tinere, Tomitanii, si impotriva unei echipe cu o medie de varsta ridicata, Sportul. Care partida ti s-a parut mai dificila?
- Ambele meciuri au fost grele. Cat am jucat in prima liga am invatat ca un meci de rugby se joaca si este deschis oricarui rezultat, indiferent de numele echipelor implicate. Au fost doua echipe total diferite. Tomitanii este o echipa cu jucatori tineri, dornici de afirmare, iar Sportul este o echipa puternica si cu jucatori cu multa experienta.
- Care sunt planurile tale de viitor? Ramai la rugbiul jucat la nivel de amatori sau ti-ai propus sa revii in circuitul mare?
- Sincer sa fiu, nu stiu ce imi va rezerva viitorul. Momentan sunt la Grivita si fac tot ce pot sa ajut aceasta echipa. Ma pregatesc cat mai bine posibil si vedem ce urmeaza.
- La cum ai simtit echipa pana acum, crezi ca Grivita s-ar putea bate intr-un esalon superior?
- Da, cred ca Grivita poate sa emita pretentii la castigarea Diviziei A si sunt convins ca nu s-ar face de ras in Divizia Nationala. Sunt sigur ca avem o echipa care ar face fata celor din al doilea esalon valoric.
- Ai recomanda si altor jucatori de top sa ti se alature la Grivita?
- Clubul de rugby Grivita nu cred ca mai are nevoie de recomandari. Grivita este o echipa cu traditie si este important ca toata lumea sa stie ca Grivita are portile deschise pentru toti jucatorii de rugby care vor sa faca parte din aceasta familie.
- Cum se motiveaza un jucator care a evoluat in echipa nationala inaintea unui meci de Liga a treia? Cat iti este de greu sa intri in asemenea partide?
- Fiecare jucator are stilul sau de a se pregati inaintea unui meci. Eu, personal, nu fac diferenta intre pregatirea (motivarea) unui meci de Liga a treia si unul de Super Liga. Scopul este acelasi castigarea meciului. Indiferent pentru cine joc si impotriva cui joc, ma intereseaza sa dau totul pe teren pentru a castiga partida.
Publicat de RUGBY CLUB GRIVITA la 14:37 Niciun comentariu:
RC Grivita - Sportul Studentesc 3-0 (3-0). O victorie chinuita, dar extrem de muncita
Sambata, 8 octombrie, in al doilea meci sustinut de echipa noastra in actualul sezon al Diviziei A, Rugby Club Grivita a primit replica formatiei Sportul Studentesc. Tinand cont de rezultatele inregistrate pana acum, ne-am fi asteptat la o victorie clara, dar realitatea din teren a fost alta. Constienti ca isi joaca poate ultima sansa de a juca in semifinale pe teren propriu, cei de la Sportul au dat o replica extraordinar de tare astfel ca a rezultat o partida palpitanta, in care cele doua formatii si-au impartit perioadele de dominare.
Sportul a inceput ceva mai bine, a incercat sa-si puna in valoare plusul de greutate avut pe pachetul de inaintare, dar Grivita a echilibrat rapid disputa. Si a deschis scorul in minutul 6, cand demiul Alexandru Ungureanu a transformat cu siguranta o lovitura de pedeapsa.
Profitand de impactul moral adus de deschiderea scorului, Grivita a inceput sa puna tot mai multe probleme si a fost aproape sa dea lovitura in cateva randuri, in special gratie plusului de viteza a avut la nivel de treisferturi. A lipsit, insa, sclipirea decisiva, dar au fost si momente in care inca s-a simtit ca mai sunt probleme la nivelul relatiilor de joc, purtatorul de balon care a reusit sa sparga defensiva adversa nefiind suficient sustinut.
De partea cealalta, Sportul a trecut rar de centrul terenului, dar a fost aproape sa restabileasca egalitatea in urma unei lovituri de pedeapsa ratate de putin.
Grivita si-a continuat dominarea si in startul reprizei secunda, cand a mai avut o faza excelenta de atac in timpul careia pasa decisiva s-a dovedit a fi un inainte care a insemnat anularea unei eventuale sanse de eseu. Incet, dar sigur studentii au pus stapanire pe joc si au avut o perioada de cel putin 30 de minute in care a presat in continuu. Au fost multe momente dificile in care apararea noastra a dat semne serioase ca se clatina, aparatorii fiind obligati sa placheze chiar si la cativa centimetri de propriul teren de tinta.
Spre final, vazand ca eseul izbavitor nu mai vine, Sportul a incercat sa joace totul pe cartea uverturii, insa decarul oaspetilor a ratat cel putin patru sau cinci lovituri de picior, lovituri de pedeapsa plus incercari de dropgoluri, care puteau face viata mai usoara studentilor.
S-a terminat Grivita - Sportul 3-0, un rezultat mai rar intalnit in era moderna a sportului cu balonul oval. Echipa din Parcul Copilului ajunge la 9 puncte obtinute in acest sezon si ocupa locul 3 in Divizia A, dupa Dinamo II (10 puncte din doua meciuri) si CS Tomitanii Constanta (10 puncte din 3 meciuri). Cu trei infrangeri la activ, Sportul Studentesc are doar doua puncte si mare nevoie de victorie acasa, cu CSM Sibiu, sambata 15 octombrie, de la ora 14.00, pentru a se mentine in plasa contracandidatelor la castigarea acestei divizii.
Rugby Club Grivita - Sportul Studentesc 3-0 (3-0).
A marcat: Alexandru Ungureanu lovitura de pedeapsa ('3).
Grivita a inceput cu Claudiu Stefan - Andrei Cojocaru (Catalin Ionita '66), Florin Bujor (Nicolae Oprea '68), Marius Mamoc, Luci Florea - Ionel Preda, Alexandru Ungureanu - Viorel Nicolae Fulgerica (Florin Oprisor '56), Marius Perniu, George Zaharia (Robert Gontineac '36) - Marian Arion (Mihai Stefanescu '49), Alexandru Daineanu - Marian Forminte, Alexandru Oancea (Mihai Adam '63), Bogdan Budeanu (Andrei Chitic '49). Rezerva neutilizata: Luigi Padureanu.
Publicat de RUGBY CLUB GRIVITA la 12:44 Niciun comentariu:
Florin Oprisor, despre derbiul cu Sportul si Divizia A: "Nu vreau sa par arogant, dar cred ca vom castiga fara probleme"
A inceput sa practice rugbiul de mic, a ajuns sa evolueze la nivel de prima liga, iar modul in care s-a dezvoltat ca om, gratie acestui sport, i-a oferit sansa sa dea lovitura in viata profesionala.
A ajuns sa lucreze pe o pozitie inalta intr-o multinationala, iar de aproximativ doi ani a revenit la prima dragoste, respectiv la rugbiul jucat la nivel oficial. A "semnat" cu Grivita si desi nu mai este la prima tinerete a demonstrat tuturor ca varsta e doar o cifra si ca daca ai un comportament potrivit si esti profesionist adevarat poti sa faci fata fara probleme unor jucatori care ti-ar putea fi copii. A fost titular in meciul cu CS Tomitanii Constanta, castigat cu 24-15, si este asteptat sa evolueze macar 20-30 de minute si in meciul cu Sportul Studentesc, de sambata, chiar daca nu va prinde formula de start, pentru ca este nevoie de jucatori de profilul sau, pregatiti sa opreasca puternica inaintare a adversarilor gratie unor placaje aplicate in forta.
- Ai aproape 38 de ani si ai revenit dupa o pauza lunga, insa de doi ani te "scalzi" prin apele Diviziei A. Ce te-a impins sa faci un asemenea pas?
- Eu sint tatal a doi copii, doi baieti, si cum copiii au nevoie de modele in viata consider ca modele pentru ei sunt parintii. Asta a fost unul dintre cele trei motive. Al doilea motiv pentru care am facut acest pas il reprezinta sportul, miscare. Te ajuta sa scapi de toata energia negativa acumulata la serviciu. Nu in ultimul rand am facut acest pas pentru ca imi doream sa ma intorc la prima dragoste, rugbiul.
- Cum ai ajuns la Grivita si ce te-a atras catre aceasta echipa? Cum te-au primit coechipierii? Cum te-ai adaptat la viata de grivitean?
- La Grivita am ajuns gratie colegului meu Marius Mamoc, care avea un trecut de grivitean. El mi-a vorbit despre colegii de echipa, de faptul ca este o atmosfera placuta, antrenorul este inca "verde", in ciuda faptului ca a trecut de ceva timp de borna de 50 de ani, etc. Colegii m-au primit bine. Am reusit sa ma adaptez si sa ader la grup destul de repede.
- Cum ti se pare ca arata echipa in acest moment? Crezi ca ar putea emite sperante la mai mult? La o eventuala participare in Divizia Nationala?
- Echipa este o mixura intre tinerete si experienta, formata in special din niste "nebuni frumosi" indragostiti de rugby. In momentul de fata nu suntem la potentialul maxim pe care il putem atinge. Valoric cred ca am fi in aceasta formula de cel putin jumatatea clasamentului in DNS, dar este destul de greu de facut fata rigorilor financiare (transport, cazare etc.).
- Grivita a castigat fara mari probleme Divizia A in 2015. Crezi ca poate repeta istoria si in sezonul 2016-2017?
- Daca ramane acelasi grup din toamna acestui an si se pastreaza unitatea, nu vreau sa pas arogant sau sa subestimez pe cineva dar nu cred ca vom avea probleme in a castiga Divizia A.
- Ce ii lipseste Grivitei pentru a reveni in topul rugbiului romanesc?
- Aici nu ar fi multe de spus! Cu o finantare corecta, Grivita ar putea ajunge in elita rugbiului romanesc.
- Ai directionat multi jucatori tineri si de valoare catre Grivita. Ce te-a impins sa faci asa ceva? De ce nu Sportul Studentesc sau CS Metrorex?
- Am ales sa ii invit aici pentru a face si ei parte din istorie, din istoria Grivitei. Pentru ca vorbim de un club galonat, poate cel mai de renume din rugbiul romanesc.
- Intentionezi sa pui umarul la dezvoltarea clubului, eventual dupa retragerea din activitatea de jucator?
- Daca va exista posibilitatea sa putem dezvolta clubul si, implicit, rugbiul romanesc as face-o cu cea mai mare placere.
- Urmeaza meciul cu Sportul Studentesc, echipa care ne-a pus ceva probleme anul trecut, dar care anul acesta a inceput prost sezonul. Ce parere ai despre meci? Avem forta necesara pentru a obtine victoria? Va fi decisiv duelul pachetelor de inaintare?
- Este stiut ca baietii de la Sportul Studentesc se mobilizeaza foarte bine la meciurile cu Grivita. In mod sigur va fi un meci disputat la nivelul gramezilor si nu numai. Dar anul acesta Grivita are tot ce ii trebuie pentru a transa victoria in favoarea sa.
- Ai prins meciuri in primul esalon al rugbiului romanesc. Cum crezi ca s-a schimbat acest sport in Romania in ultimii 10-15 ani? Crezi ca naturalizarea de jucatori straini ar trebui sa fie baza? Sau Romania inca are sursele necesare pentru a da lumii rugbisti de mare valoare?
- Rugbiul a evoluat in tara, dar prin comparatie cu alte natiuni cu parere de rau trebuie sa spun ca am involuat. Naturalizarea este o solutie temporara si de compromis. Nu vom putea naturaliza la infinit. Ar trebui schimbat putin la nivel de antrenori de copii si juniori. Sa vina din spate tehnicieni tineri pasionati de aceasta meserie si care sa isi doreasca sa se dezvolte, sa se informeze in permanenta, sa inceapa munca cu copii de la virste fragede, nu cum incep marea majoritate acum la 14 ani. In tara avem resurse, dar trebuiesc identificate iar acei oameni care trebuie sa o faca sunt cei despre care am vorbit inainte.
- Esti mandrul tata a doi baieti plini de forta. I-ai da la rugby sau vrei sa ii orientezi catre fotbal, un sport mult mai banos chiar si in Romania?
- Sincer as vrea sa ii ghidonez catre rugby, dar va trebui sa isi doreasca si ei asta. Cel putin cel mic cred ca va merge la rugby. Daca ar fi un sport pe care personal nu mi-as dori sa il practice este fotbalul. Daca nu vor alege rugbiul, imi doresc sa aleaga orice altceva, numai fotbal nu. Nu latura financiara este totul. Ei trebuie sa se dezvolte in primul rand ca oameni, intelectual si fizic. Astea sunt, dupa parerea mea, lucrurile care trebuie sa le urmareasca un parinte in momentul in care isi duce copilul la sport.
Publicat de RUGBY CLUB GRIVITA la 15:36 Niciun comentariu:
Fulgi prefateaza derbiul cu Sportul si sezonul de Divizia A, dar vorbeste si despre sacrificiile personale
S-a accidentat serios la genunchi in urma cu aproape o luna, dar nevoia de a simti atmosfera din vestiar, de dinaintea unui meci, l-a facut sa revina mai rapid la antrenamente decat se astepta oricine.
Iar cum evolutiile de la antrenamente au fost imbucuratoare, Viorel Nicolae Fulgerica se va afla sambata pe foaia de joc la meciul cu Sportul Studentesc, de pe teren propriu (ora 16.30, Parcul Copilului). Si chiar daca teama de o recidiva a accidentarii il va face sa inceapa partida din postura de rezerva, Fulgi spera "sa ma bage si pe mine sa joc, macar 20-30 de minute, pentru ca este mult mai greu sa urmaresti un meci de pe margine si sa stii ca nu ai cum sa influentezi evolutia acestuia".
In mai putin de o luna implineste 36 de ani, insa ambitia de a se pregati cot la cot cu mai tinerii sai coechipieri nu a disparut. Si am vrut sa aflam direct de la Fulgi ce il mai motiveaza in actiunile sale. Iar cum flankerului ii place sa fie un tip transant atat pe teren, cat si in afara acestuia, jucatorul nostru a oferit un raspuns pe masura: "In primul rand este vorba despre miscarea pe care o fac alaturi de baieti. Sunt un tip care nu are stare, nu poti sa-mi spui sa stau. Daca ma pui sa stau, ma omori. Am avut tot felul de probleme, dar de fiecare data am cautat solutii, am cautat sa rezolv, mi-am spus ca trebuie sa lupt, sa ma zbat. Asta e viata. Ori esti puternic, ori esti pa. De fiecare data am ales sa fiu puternic. Cand au fost probleme, mi-am spus ca nu e nimic, ca trebuie sa trec peste. Este aceasta accidentare la genunchi, dar au fost altele si mai grave. Putina lume stie ca am avut probleme la coloana, ca am fost paralizat trei luni, la pat. Dar chiar si asa, cu spatele stramb, am jucat. Cu dureri, cu gatul intr-o parte, am jucat, am luptat. In al doilea rand, sunt inca la Grivita pentru Finu (n.r. - Alexandru Arsene, flankerul nostru descoperit cu cancer si care a trebuit sa-si sacrifice ochiul pentru a-si salva viata). Daca el lupta si vrea sa joace, desi mai are un singur ochi, trebuie sa imi doresc si eu sa dau tot ce am mai bun. Nu in ultimul rand este vorba despre colectiv. Sunt multi baieti alaturi de care jucam si in urma cu 10-15 ani. Am crescut practic impreuna, ne-am dezvoltat ca oameni si s-a inchegat o legatura extraordinara intre noi. Cred ca multe echipe si-ar dori sa aiba un grup atat de unit si nu au".
Este stalpul unei familii numeroase, dar viata l-a invatat sa se sacrifice atat pentru cei de acasa, cat si pentru coechipierii de la echipa de rugby. Sunt nopti in care abia mai apuca sa doarma sau zile in care pierde cate doua ore pe drum (dus-intors) si alte 2-3 ore cu antrenamentul inainte de a intra la munca in tura de noapte, dar pentru un caracter extraordinar de puternic precum Fulgi conteaza doar sa stie ca cei care se bazeaza pe el sunt bine.
Mult asteptata sa revenire in teren se va face in meciul cu Sportul Studentesc, o formatie care se bazeaza in special pe pachetul de inaintare. Gruparea din Tei a inceput prost sezonul pierzand cu CS Tomitanii si cu Dinamo U20, dar chiar si asa Fulgi este convins ca "ne asteapta un meci foarte greu. Sunt ambitii mari de ambele parti. Sunt sigur ca cei de la Sportul se vor mobiliza, mai ales ca exista aceasta rivalitate intre noi si ei. Intotdeauna partidele dintre Grivita si Sportul a fost echilibrate, spectaculoase si disputate in limitele sportivitatii. Exista un respect deosebit intre jucatori, dar asta nu inseamna ca trebuie sa ne dam la o parte. Va fi un meci deschis si nu trebuie sa-i subestimam, chiar daca au pierdut cele doua partide. I-am vazut la esecul cu Dinamo si pot sa spun ca diferenta de scor a fost putin exagerata, fata de realitatea din teren. Cei de la Sportul au multi jucatori de forta, dar nici troacarii nu sunt de lepadat. Au treisferturi cu experienta, vulpi batrane care pot valorifica fara probleme eventualele noastre greseli asa ca trebuie sa fim foarte atenti si sa placam ca niste nebuni. Sincer sa fiu, abia astept sa revin pe teren. N-am mai jucat un meci oficial de aproape un an si imi e tare dor".
Om de baza in sezonul precedent, cand a marcat doua eseuri, iar echipa a castigat Divizia A, Fulgi considera ca Grivita se poate impune fara probleme si sezonul 2016-2017, "cu conditia sa ramanem uniti si sa evitam accidentarile serioase. Pentru ca stii cum e. Daca vezi ca ala se loveste grav, ca alalalt se loveste grav, ca ala mai pateste nu stiu ce, incepi sa ai o oarecare strangere de inima". In ciuda faptului ca au aparut doua echipe mult mai bine pregatite fizic, CS Tomitanii si Dinamo U20, Fulgi este convins ca "plusul de experienta si forta grupului vor inclina balanta in favoarea noastra".
Publicat de RUGBY CLUB GRIVITA la 17:11 Niciun comentariu:
Impresii de dupa victoria obtinuta cu CS Tomitanii. Cum s-a vazut si s-a simtit meciul direct de pe teren
Rugby Club Grivita, campioana en-titre a Diviziei A, debutat cu o victorie muncita in noul sezon, 24-15 pe teren propriu, cu CS Tomitanii Constanta, intr-unul dintre cele mai intense meciuri in care a fost implicata gruparea din Parcul Copilului in ultimii ani.
La mai bine de 48 de ore de la confruntarea cu formatia de la malul marii, elevii antrenorului Alexandru Marin inca resimt efortul depus in meciul cu CS Tomitanii, mai ales ca disputa a avut loc in conditii potrivnice, respectiv pe un teren tare ca piatra si la 33 de grade Celsius.
Totusi, cativa dintre titularii din partida de sambata si-au facut timp pentru a ne povesti cum s-a simtit primul meci oficial al echipei dupa o pauza de 10 luni si jumatate.
Accidentat la glezna si la brat si cu o taietura zdravana la nivelul pometelui, inchizatorul Marius Perniu sustine ca partida cu Tomitanii a fost "asa cum si anticipam, una deosebit de dificila". Inaintasul Grivitei ar putea fi menajat pentru deplasarea de sambata, de la Callatis Mangalia, in conditiile in care in mai putin de trei saptamani in Parcul Copilului este asteptata echipa Sportul Studentesc, o alta formatie deosebit de puternica.
Unul dintre cei mai activi jucatori ai Grivitei, centrul Marius Mamoc, spune ca "meciul a fost tare, deosebit de intens. De mult nu m-am mai tavalit asa. Cred ca ne-au dat un pic peste bot, in special la cei care cred ca daca se misca un pic la miute se viseaza invincibili in meciuri. Eu personal ma simt un pic cam tabacit, dar in mod sigur imi revin si voi fi prezent la antrenamente inca de luni".
Revenit dupa o pauza competitionala de circa trei ani, fundasul Ionel Preda sustine ca "sunt mai mult ranit in orgoliu de vreo doua placaje ratate. In rest, mici zgarieturi si contuzii plus febra musculara, evident. A fost o partida disputata, mi-au placut baietii de la Constanta. Ne-au alergat mult si au o conditie fizica foarte buna, dar am compensat prin experienta si plusul de forta".
Un alt jucator care s-a ales cu o accidentare urata la glezna, in special din cauza suprafetei de joc, si ar putea sari peste meciul cu RC Callatis Mangalia este inaintasul Alexandru Daineanu, cel care luni, la 48 de ore de la meci, abia putea sa puna piciorul in pamant.
Obligat sa joace uvertura, dupa ce in ultimii ani a fost incercat mai mereu pe postul de centru, Florin Bujor acuza si el efortul depus in fata unor adversari mult mai tineri si mai bine pregatiti fizic si spune ca "pe langa problemele musculare, m-am ales si cu o lovitura destul de urata la nivelul coapsei". Decarul din partida cu CS Tomitanii spune ca "a fost meciul naibii, impotriva unor adversari mult mai rapizi decat noi".
Si aripa Claudiu Stefan are cuvinte de lauda la adresa adversarilor si spune ca "s-a vazut ca cei de la Tomitanii sunt bataiosi si erau la zi cu pregatirea fizica. Noua ne-a fost greu dupa o pauza atat de mare. Mai avem de lucrat la relatiile de joc. Pe de alta parte, Claudiu remarca dificultatea meciului si prin prisma numarului mic de baloane care au ajuns la el, iar acest aspect l-a frustrat un pic "pentru ca eu sunt mai degraba un atacant, decat un aparator, iar daca nu am baloane, nu pot sa-mi ajut foarte mult colegii". Cel poreclit "Fane Militaru", gratie jobului pe care il are, se amuza pe seama faptului ca echipa are de jucat doar patru meciuri in aceasta toamna si spune ca "noi, si prima prisma mediei de varsta, as putea spune ca suntem pe sistem diesel, ne incalzim mai greu. Problema e ca, in momentul in care suntem la turatie maxima, deja se termina prima parte a campionatului".
Inaintasul Bogdan Budeanu, unul dintre cei mai buni jucatori de pe teren, a facut eforturi mari pentru a rezista 80 de minute, dar spune ca "cea mai frumoasa senzatie este sa te trezesti a doua zi dupa meci ca un urs care resimte dureri la trapez, triceps, picioare, peste tot".
Folosit ca flanker si inlocuit dupa mai putin de o ora de joc, din cauza efortului depus, Andrei Stanila se resimte si el serios dupa meciul de sambata, dar spune ca "imi revin treptat. De altfel o sa incep pregatirea pentru partida de la Mangalia inca de luni".
Un alt inaintas folosit titular in meciul de sambata, Florin Oprisor, spune ca "meciul a fost unul foarte greu, dar imi place sa privesc aspectele pozitive. Am reusit sa intoarcem rezultatul, ceea ce imi spune ca suntem caractere puternice. Exista valoare, trebuie sa ne pregatim mai mult, sa omogenizam echipa, sa-i facem pe toti sa inteleaga planul de joc, sa ne asumam greselile si sa incercam sa nu le mai repetam. Trebuie sa lasam de o parte certurile si celelalte lucruri care nu au nimic in comun cu jocul de rugby. Trebuie sa avem rabdare cu copiii care au venit la echipa, sa-i corectam si sa-i educam prin puterea exemplului".
Despre adversari, Oprisor sustine ca "din ce stiu eu, cei de la Tomitanii au jucat cu cea mai buna formula posibila, inclusiv cu baietii care erau plecati la lotul national de tineret, ceea ce face ca victoria obtinuta de noi sa fie cu atat mai speciala". Cat despre derbiul cu Sportul Studentesc, de peste 19 zile, inaintasul Grivitei spune ca "daca ne facem jocul nostru, in mod sigur nu vom avea emotii. Acum avem si gabarit pe gramada, avem o linie de 3/4 mai experimentata si avem si o banca de rezerve mai puternica, deci consider ca toate atuurile sunt de partea noastra. Asta insa nu inseamna ca trebuie sa ne subestimam adversarul".
Publicat de RUGBY CLUB GRIVITA la 16:16 Niciun comentariu:
Rugby Club Grivita - CS Tomitanii Constanta 24-15 (7-5)
La 10 luni si jumatate de la finala castigata anul trecut de Rugby Club Grivita impotriva formatiei CS Manastur, Divizia A s-a reluat, in sfarsit, cum era si firesc, respectiv cu un meci de gala pe terenul detinatoarei trofeului.
Rugby Club Grivita a primit replica formatiei CS Tomitanii Constanta, echipa care isi propune ca in viitorul cel mai apropiat sa se bata cu granzii din primul esalon valoric al rugbiului romanesc.
Pusi in garda de avantajele pe care le are adversarul, grivitenii au cautat inca din primul minut sa impuna ritmul jocului gratie plusului avut la capitole precum forta si experienta, dar a fost evident ca jocul sufera, mai ales ca Grivita nu a reusit sa faca mai mult de 15 antrenamente inaintea partidei, si acelea incomplete.
In aceste conditii, in prima repriza s-a jucat mai mult in jumatatea de teren a Grivitei, iar oaspetii chiar au deschis scorul in minutul 8, cand unul dintre troacarii Tomitanilor a scapat pe aripa stanga, a evitat elegant doua placaje si a culcat balonul de tinta.
Grivita a avut o rabufnire de orgoliu in minutul 14, cand a reusit sa intoarca rezultatul. O actiune colectiva de atac a dus balonul la aripa stanga, Luci Florea, si acesta a reusit sa inscrie primul eseu al campionilor en-titre. Alexandru Ungureanu a transformat cu siguranta, in ciuda unghiului inchis, si Grivita conducea cu 7-5.
Constantenii au dominat prima repriza, dar apararea gazdelor a rezistat eroic, astfel ca la pauza Grivita conducea cu 7-5.
Caldura sufocanta (33 grade Celsius la ora meciului) si lipsa pregatirii fizice au facut ca la pauza staff-ul Grivitei sa efectueze nu mai putin de sase schimbari. Acest lucru s-a vazut imediat in organizarea jocului, mai ales ca printre jucatorii intrati dupa pauza s-au aflat Oancea, Chitic si Zaharia, debutanti intr-un meci oficial pentru Grivita, dar si Podoleanu, jucator ce revine la echipa dupa o pauza de circa trei ani.
Tomitanii au profitat din plin de degringolada din tabara Grivitei si au inscris rapid doua eseuri, netransformate, astfel ca in minutul 55 scorul arata un neverosimil 7-15.
Grivita si-a reglat greu tirul, dar a facut diferenta in ultimele 20 de minute cand echipa antrenata de Alexandru Marin, Valeriu Falcusanu si Ermil Pasache a reusit nu mai putin de trei eseuri.
Alexandru Ungureanu a redus din diferenta chiar in minutul 60, cand a punctat cu o patrundere forta, fiind sustinut excelent la suport de Claudiu Podoleanu. Efortul depus la faza respectiva l-a marcat pe Ungureanu care a ratat transformarea dintr-o pozitie ideala.
In minutul 68, Alexandru Oancea, fostul taloner de la CSM Baia Mare, a readus-o pe Grivita in avantaj. Inaintasul de 23 de ani a perforat defensiva adversa, in ciuda interventiei a trei jucatori de la Tomitanii, si a reusit o noua incercare.
Cu 2-3 minute inainte de final, Andrei Cojocaru, un alt tanar rugbist care sambata a debutat oficial pentru Rugby Club Grivita, a reusit o actiune personala de toata frumusetea. De meserie centru, rugbistul de 23 de ani a trimis o lumanare din apropierea centrului terenului, a profitat de neatentia aparatorilor adversi, care erau convinsi ca balonul va iesi in afara terenului, a urmarit mingea, a preluat-o si a culcat-o fara mari emotii in terenul de tinta.
Alexandru Ungureanu a transformat eseul lui Cojocaru si RC Grivita a trecut de CS Tomitanii Constanta, scor 24-15, asigurandu-si victoria cu punct bonu ofensiv.
Rugby Club Grivita - CS Tomitanii Constanta 24-15 (7-5).
Pentru Grivita au marcat: Luci Florea (18), Alexandru Oancea (68), Andrei Cojocaru (78), toti cate un eseu, si Alexandru Ungureanu un eseu (60) si doua transformari (18, 78).
Grivita a inceput cu Ionel Preda - Claudiu Stefan, Nicolae Oprea (Catalin Ionita temporara 22-25 si definitiv 40), Marius Mamoc, Luci Florea - Florin Bujor (Andrei Cojocaru 56'), Alexandru Ungureanu - Andrei Stanila (Luigi Padureanu '50), Marius Perniu (Claudiu Podoleanu '40), Florin Oprisor (Robert Gontineac '40) - Alexandru Daineanu, Marian Arion (Valentin Zaharia '40) - Mihai Stefanescu (Adrian Chitic '40), Mihai Adam (Alexandru Oancea '40), Bogdan Budeanu. A ramar rezerva neutilizata Razvan Gheorghe.
Publicat de RUGBY CLUB GRIVITA la 06:37 Niciun comentariu:
Cei 33 de galactici din noul sezon
Rugby Club Grivita, campioana en-titre a Diviziei A, debuteaza sambata intr-un nou sezon al rugbiului jucat 100% din inima cu misiunea dificila de a-si pastra trofeul cucerit anul trecut. Desi numarul echipelor este unul extrem de redus, cinci, Sportul Studentesc, CS Tomitantii Constanta, RC Callatis Mangalia si CSM Sibiu, gruparea din Parcul Copilului isi propune sa nu subestimeze vreun adversar mai ales ca primul meci este acasa (sambata, ora 13.00) contra CS Tomitanii Constanta, echipa care asigura cam o treime din lotul national U20.
Pentru a va familiariza cu cei care au acceptat anul acesta sa se bata pentru Grivita va spunem ca lotul ii cuprinde pe:
Linia I - Marian Forminte, Mihai Stefanescu, Bogdan Budeanu, Andrei Iacob, Alexandru Oancea, Luigi Padureanu, Andrei Chitic.
Linia II - Alexandru Daineanu, Adrian Stinga, Valentin Zaharia, Marian Arion.
Linia III - Marius Perniu, Viorel Nicolae "Fulgerica", Florin Oprisor, Andrei Stanila, Alexandru Gontineac, Mihai Adam, Claudiu Podoleanu.
Demi - Alexandru Ungureanu, Florin Bujor.
Uvertura - Alexandru Marin, Mircea Paraschiv
Centri - Nicolae Oprea, Marius Mamoc, Catalin Ionita, Andrei Cojocaru, Razvan Gheorghe.
Aripi - Claudiu Stefan, Stefan Herghelegiu, Lucian Florea, Mihai Rosca, Iosif Eva.
Fundas - Ionel Preda.
Publicat de RUGBY CLUB GRIVITA la 10:32 Niciun comentariu:
Are 17 ani petrecuti la Grivita si continua sa se dedice trup si suflet clubului "pentru ca asa simt". Interviu cu Luigi Padureanu
Cu circa 24 de ore inainte de meciul cu CS Tomitanii Constanta, de sambata, Luigi Padureanu, un alt jucator de baza al Grivitei, a avut amabilitatea de a prefata noul sezon.
Si consideram ca mesajul lui este unul edificator pentru ca vorbim despre un inaintas cu mai bine de 17 ani petrecuti in "Parcul Copilului", un fost junior al clubului care a acceptat sa ramana in permanenta alaturi de echipa, chiar si in cele mai dificile momente sau cand s-a pus problema unui eventual transfer la o grupare care sa-i ofere conditii mai bune.
- Mai sunt doar cateva ore pana la startul noului sezon. Cum crezi ca se prezinta Grivita in acest moment?
- La ce rugby se joaca in Divizia A, cred ca suntem pregatiti pentru startul sezonului. Poate ar fi trebuit mai multe antrenamente de asezare in teren si tactice, margini, gramezi ordonate si spontane, exercitii pentru omogenizarea si corelarea liniei de troacari, dar per ansamblu cred ca ne vom descurca bine la cum si cat am lucrat pana acum.
- Sunt foarte multi jucatori pe foaie, dar exista numeroase semne de intrebare. Crezi ca pauza aceasta indelungata a perturbat evolutia echipei ca grup?
- Nu cred ca este ceva rau ca avem un lot numeros. Antrenorul are mai multe optiuni si asta este bine, iar noi ar trebui sa fim mai motivati. Intr-adevar pauza a fost cam lunga si ne va lua ceva timp pana vom ajunge sa aratam ca o echipa. In plus, mi se pare ca avem mult prea putine meciuri, doar patru in acest tur, si nu avem timp sa turam motoarele cum ar trebui.
- Primul meci este acasa cu CS Tomitanii, o echipa mai tanara si mai bine pregatita macar din punct de vedere fizic. Cat de mult vor conta aceste aspecte? Plusul de experienta poate aduce victoria Grivitei?
- In mod evident va conta mult forma fizica. Dar sper sa nu fim cu mult mai prejos decat adversarii nostri si sa compensam cu experienta acumulata de fiecare dintre noi in ani sau chiar zeci de ani de rugby.
- Sunt cinci echipe inscrise in Divizie, ne despart 10 meciuri de castigarea unui nou titlu. Crezi ca Grivita are puterea sa repete sezonul excelent de anul trecut? Ne batem cu Sportul la titlu? Se pot implica cei de la Tomitanii? Crezi ca pot aparea surprize?
- Cred ca fiecare dintre echipe are sansa ei la castigarea Diviziei. Sigur, la prima vedere cei de la Sportul si cei de la Tomitanii par mai bine plasati in lupta pentru castigarea competitiei, dar echipele din Mangalia si Sibiu pot emite si ele pretentii, mai ales ca la conditiile existente in aceasta divizie este greu sa joci pe terenul uneia sau alteia. Iti dai seama, termini lucrul vineri seara, antrenament, odihna si sambata, in ziua jocului, sunt deplasari destul de lungi de facut. Insa in mod sigur noi ne dorim sa ne batem pentru a castiga fiecare meci in parte si trofeul pus in joc.
- Exista in acest moment patru taloneri de meserie in lot. Te sperie concurenta? Crezi ca meriti sa fii titular? Te recomanda faptul ca esti de foarte multi ani in lot sau crezi ca ai si alte atuuri in favoarea ta? Ai fi dispus sa joci si pe alt post?
- Cum spuneam si la inceput, e bine cand antrenorul are mai multe optiuni pentru fiecare post in parte. Iar asta ar trebui sa ne motiveze si pe noi, sa lucram mai mult, pentru ca desi facem acest sport din placere, la nivel de amatorism, sa intri pe teren si sa joci inseamna totul. In principiu cred ca este bine sa joci pe postul cu care esti obisnuit cel mai mult, dar pentru mine nu conteaza foarte mult. Daca e nevoie, joc orice, 2, 7, 16, 22, baiatul cu apa sau simplu spectator incurajandu-mi baietii.
- Acum aproximativ 10 ani te duelai cu Mihai Macovei si CSM Baia Mare. Acum el a ajuns liderul echipei nationale. Crezi ca daca te tineai de rugby puteai sa ajungi si tu in top? Cum ti se par meciurile de atunci fata de cele de acum?
- Stii cum e vorba aia veche, trecutul ... nu mai conteaza. Cu mult antrenament, oricine poate deveni orice. Meciurile de atunci aveau farmecul lor. Acum, fiecare munceste si mai joaca din placere. Asta nu inseamna ca trebuie sa fim delasatori. Ideal e sa dai totul pe teren, indiferent de cate zeci de ore ai stat la munca in saptamana de dinaintea unui meci. Acum multi ani s-a pus problema plecarii la o echipa mai bine cotata. Totusi, am simtit o oarecare nesiguranta, poate o chestie personala, poate o lipsa de incredere in ceea ce putea sa-ti ofere rugbiul la momentul respectiv. Cert este ca am decis sa-mi iau si un job pe langa rugby si nu regret deloc alegerea facuta. Ba chiar as putea spune ca sunt foarte fericit pentru ca fac ce-mi place pe doua domenii diferite.
- Ai foarte multi ani petrecuti in Parcul Copilului. Ce te mai motiveaza sa joci pentru un club cu probleme?
- Ani multi? Da, cred ca sunt cel putin 17 petrecuti la Grivita. Avantajul nostru este ca am ramas un grup unit care am crescut impreuna de la juniori. Intre timp s-au alaturat si alte nume si usor, usor am reusit sa formam o familie. Sigur, multa lume ma intreaba ca de ce ma mai duc acolo si ma roaga sa mai stau cu ei (prieteni, familie, iubita), dar mereu le spun ca merg la Grivita pentru ca asa simt, ca trebuie sa merg. Grupul de baieti de la Grivita face parte din viata mea si alaturi de ei m-am format ca om, ca si caracter.
Publicat de RUGBY CLUB GRIVITA la 12:50 Niciun comentariu:
Capitanul Grivitei, Marian Forminte, prefateaza debutul noului sezon: "Avem o misiune dificila cu baietii de la Tomitanii"
Ajuns la aproape 34 de ani, Marian Forminte, capitanul RC Grivita, a ajuns la varsta la care ar putea sa-si vada linistit de viata personala, mai ales ca a avut o cariera fructuoasa in rugby, apucand sa-si masoare fortele cu cativa dintre cei mai renumiti inaintasi din Romania si sa fie implicat intr-o serie de meciuri in care Grivita a scris istorie.
Insa placerea de a practica acest sport si dragostea pentru clubul nostru l-au facut sa treaca peste dificultatile aparute in ultimele luni si sa accepte provocarea de a-si conduce echipa din teren pentru inca cel putin un an. Prezent mai mereu in centrul actiunii si pus la punct cu tot ce inseamna rugbiul de la noi, "Docky", cum il apeleaza coechipierii, stie ca misiunea Grivitei este una dificila in noul sezon, dar este pregatit, ca intotdeauna, sa se bata pana la capat.
- Cu ce ganduri incepe Grivita noul sezon?
- Pai in conditiile in care nu prea se mai pune problema de vreo promovare, incepem sezonul cu aceleasi ganduri cu care le-am inceput si pe precedentele: sa jucam rugby, sa ne simtim bine pe teren, sa ne bucuram la maxim, cat mai putem, de sportul acesta si, nu in ultimul rand, sa incercam sa mentinem clubul in viata.
- Meciul cu Tomitanii, de sambata, este primul oficial dupa 10 luni si jumatate. Cat de mult va afecteaza aceasta pauza foarte lunga?
- Intr-adevar a fost o pauza foarte mare si in mod sigur ne va afecta. Se simte lipsa jocului si lipsa antrenamentului. Se pierde coeziunea grupului. Jocul in sine este un stimulent foarte puternic pentru coeziune si pentru a ne face sa venim cu placere la antrenamente. Jocul este, practic, finalitatea antrenamentului, iar lipsa jocului pentru o perioada atat de lunga conteaza al naibii de mult. Pauza asta a afectat destul de mult relatia dintre jucatori, dintre jucatori si antrenori, au aparut si jucatori noi in lot. O sa vedem dupa doua sau trei meciuri unde ne aflam cu exactitate.
- I-ai urmarit destul de mult pe cei de la Tomitanii. Cum ti se par? Care sunt atuurile lor? Le-ai descoperit si puncte slabe?
- In mod sigur meciul cu Tomitanii o sa fie un meci foarte greu. Echipa din Constanta are jucatori buni si un antrenor foarte bun. O sa avem o misiune dificila cu ei, mai ales ca noi ne antrenam doar de o luna si consider ca este foarte putin. Nu am facut gramezi, nu am facut organizare generala, nu o sa stim sa stam cum trebuie pe teren.
- Care este atmosfera la lot? Stiut fiind faptul ca exista anumite probleme si neintelegeri intre partile implicate, jucatori, antrenori, conducere.
- Sunt tensiuni aparute in special din cauza lipsei de meciuri. Nu s-a lucrat foarte mult la omogenizarea echipei iar acest lucru s-ar putea sa ne coste. Trebuie neaparat sa strangem randurile si fiecare dintre noi sa dea tot ce are mai bun.
- Au disparut mai multi jucatori din lot si au aparut multe figuri noi. Va afecta acest lucru relatiile de joc? Cum ti se pare ca s-au integrat jucatorii noi? Aduc ei un plus echipei?
- Deocamdata este greu de spus. Amicalul contra celor de la Sportul Studentesc a fost prea putin pentru a ne da seama de impactul avut de jucatorii noi. E clar ca sunt probleme la nivel de relatii de joc, dar pe parcursul campionatului sper sa facem in asa fel incat sa ajungem la 100% din potential.
- Anul trecut, Grivita a castigat fara mari probleme toate meciurile jucate pe teren. Poate repeta acest lucru in sezonul ce sta sa inceapa?
- Anul trecut am castigat fara probleme pentru ca aveam alt moral. Nu veneam dupa 10 luni de pauza si nu erau atatea tensiuni in grup. Este prematur sa dam un pronostic in legatura cu modul in care ne vom comporta in acest sezon. Asteptam primele meciuri si dupa aceea vom stii cu exactitate daca avem forta necesara pentru a ne bate din nou pentru castigarea Diviziei sau nu.
- Cred ca ti-ai petrecut cam doua treimi din viata pe gazonul din Parcul Copilului. Ce te mai motiveaza sa joci in continuare pentru Grivita?
- In primul rand ma motiveza grupul, colegii. Avem un grup, o comunitate dupa care multa lume tanjeste. Eu, prin natura meseriei mele (n.r. - medic chirurg) am intrat in contact cu multa lume si pot spune ca noi avem ceva deosebit aici. Avem un grup foarte unit si pot spune ca multa lume tanjeste dupa asa ceva. Trebuie sa ne bucuram pana la sfarsit de acest grup si de forta lui, chiar daca unii dintre colegi inca nu realizeaza ce inseamna acest grup si ce poate sa faca el. In al doilea rand, ma motiveaza Grivita. Imi doresc si sper sa mentinem aceasta echipa in viata pana cand vor veni vremuri mai bune si Grivita va avea din nou puterea sa joace de la egal la egal cu echipele din primul esalon valoric.
A jucat in nationala si in cupele europene, iar de anul trecut a revenit acasa. Interviu cu Alexandru Marin!
Nascut si crescut in Parcul Copilului, Alexandru Marin a scris istorie in tricoul echipei Dinamo Bucuresti, a evoluat in nationalele de rugby 15 si rugby 7, dar si in cupele europene, cu asa-numita echipa Lupii Bucuresti.
In primavara anului trecut s-a vazut pus in fata unui moment complicat. Si-a dat seama ca, ajuns la aproape 34 de ani, nu o mai poate ajuta pe Dinamo din postura de jucator activ, mai ales in conditiile in care prima liga a rugbiului romanesc a devenit dominata de troacari tineri si puternici din Emisfera Sudica. Insa dorinta personala de a se bucura in continuare de rugby direct din campul luptei l-a facut sa accepte revenirea la clubul la care a facut primii pasi in sportul cu balonul oval. A fost, pe de o parte, dorinta de a mentine in viata un fost nume de legenda, iar pe de alta parte dorinta de a-si face retragerea din activitate acolo unde a si inceput sa practice rugbiul. In 2015 a pus umarul serios la castigarea Diviziei A, fiind printre cei mai buni si cei mai constanti jucatori din echipa, iar pentru sezonul 2016-2017 ramane una dintre principalele sperante ale clubului, desi spune ca se ghideaza dupa dictonul conform caruia "noi, batranii, ar trebui sa jucam mai mult pentru astia mici. Sa-i invatam rugby si sa-i ajutam sa se remarce, sa alergam pentru ei".
- In urma cu un an si jumatate ai renuntat la colaborarea sportiva cu Dinamo si ai ales sa revii, dupa mai bine de un deceniu la Grivita. Ce te-a motivat sa faci o asemenea alegere?
- Am acceptat sa revin la Grivita din pura placere. Colaborarea cu Dinamo, ca jucator, trebuia sa vina mai devreme sau mai tarziu, iar in cazul de fata cred ca a venit cand trebuia si cum trebuia, o strangere de mana prieteneasca din partea clubului si cu ”cateva lacrimi in culise”. Mie unul mi-a fost foarte GREU. Acolo am lasat amintiri si o familie care mi-a fost aproape 14 ani. De ce Grivita? Pentru ca acolo mi-am inceput activitatea. A fost o rampa de lansare ca sportiv. Din pacate, la terminarea junioratului s-a stabilit ca serviciile mele nu erau destul de satisfacatoare pentru seniori si aici a intervenit sansa mea la Dinamo. o sansa de care am profitat la maxim.
- Este o diferenta uriasa intre prima divizie si cea de-a treia? Cum ti se par conditiile si viata de la Grivita fata de perioada in care iti faceai junioratul la acest club?
- Cand am facut pasul catre divizia a III-a stiam ca nu poate exista termen de comparatie din punct de vedere sportiv. Super Liga a ajuns la un nivel foarte inalt cu cerinte si conditii extraordinare.
Conditiile legate de ”grup” sunt foarte frumoase si placute. Am intalnit aici oameni care joaca de placere si din dragoste pentru balonul oval, ceea ce am si lasat in urma cand am plecat de la juniori. Despre conditiile de la club nu cred ca sunt eu in masura sa le ”comentez”. Atata timp cat dupa meciuri se tine si repriza a treia, pentru mine este indeajuns.
- Cat este de greu sa intri pe teren la un meci de Liga a treia, dupa ce te-ai batut ani la rand pentru titlul de campion national si ai cochetat cu echipa nationala?
- Greu nu pot spune ca este. Dar cel putin la inceput au existat emotii. Intoarcerea pe Parcul Copilului, aici unde mi-am petrecut toata copilaria alaturi de ”niste baieti” EXTRAORDINARI (de la 6 ani pana la 18 ani), a fost un moment UNIC in viata mea !!
- Anul trecut ai jucat pe postul de fundas, iar anul acesta se preconizeaza ca vei trece la numarul 10. In perioada Dinamo ai jucat foarte mult si centru sau aripa. Pe care post iti convine sa joci cel mai mult?
- La Dinamo cel mai mult am jucat aripa respectiv fundas si pe sfarsit de cariera am ”migrat” catre centru. Anul asta voi juca unde este nevoie, fara PREFERINTE !!!
- Cat este de greu sa joci intr-o echipa antrenata de tatal tau?
- Nu este greu deloc. Ba chiar as putea spune ca este chiar o placere. Eu il cunosc de mult pe nea Sandu (rade), asa ca ma impac destul de bine cu el. Am mai jucat in echipe antrenate de el (la Grivita la juniori, la echipa nationala, la Romania A) si cred este un antrenor echilibrat din toate punctele de vedere.
- Tatal tau a avut 13 selectii la echipa nationala si a prins o Cupa Mondiala. Tu nu ai apucat decat sa debutezi pentru "Stejari". Ce ti-a lipsit sa-i egalezi sau chiar sa-i depasesti performantele?
- Stiu ca poate parea aberant, dar nu m-am simtit suficient de motivat pentru a ma ocupa exclusiv de cariera de rugbist. Nu am fost dispus sa imi sacrific timpul pentru asa ceva. Am fost un an de zile in mai toate competitiile internationale de la echipa nationala la Lupii Bucuresti si la nationala de rugby 7. De altfel as putea spune ca cea din urma disciplina a fost cea mai indragita de mine. La rugby 15 nu m-am integrat asa bine.
- In ciuda varstei, 35 de ani, ai inca atuuri care te-ar recomanda pentru un loc intr-o echipa dintr-un esalon superior. De ce Grivita?
- Pai aici trebuie sa facem o limita de varsta pentru a-l intrece pe Mos Craciun si trebuie sa ii invatam pe cei mai mici ”trucuri OLD STYLE” pentru a progresa ei mai repede spre SUPER LIGA. Este o vorba cu ”si-a facut traiul, si-a mancat malaiul”, sau ceva de genul. De ce Grivita? Pentru ca aici nu mai avem nimic de demonstrat. Doar sa jucam din placere si din prietenie.
- Echipa a castigat fara mari probleme editia de anul trecut a Diviziei A, dar intre timp situatia la club s-a complicat. Crezi ca jucatorii vor avea puterea necesara pentru a da lovitura si in noul sezon care sta sa inceapa?
- ”Situatia” la acest club a fost mai mereu dificila, dar cu ajutorul ”unor baieti” si al conducerii (iar cu aceasta ocazie chiar vreau sa multumesc conducerii) mereu am demarat in forta fiecare campionat. Anul trecut am avut mai mult elan decat de obicei si asa s-a lasat cu castigarea campionatului. Anul acesta, jucatorii care au venit trebuie sa stie unde au pasit, in ”TEMPLU", cum ne place noua sa spunem, si sa demonstreze ca au dreptul de a sta la masa cu ”baietii rai”. Cat despre grupul de baza, stiu cu siguranta ca nu vor fi probleme. Ei au experienta necesara in legatura cu aceste lucruri.
- Crezi ca Sportul Studentesc este, din nou, principala contracandidata sau ca este posibil sa apara surprize?
- Divizia asta, de ceva timp din ce stiu eu, nu poate exista fara Sportul (prietenii nostri scumpi si dragi) si Grivita. Celalalte echipe sunt bine venite sa isi ”arate coltii” cu noi respectiv Sportul daca vor sa se dezvolte. Lupta pentru castigarea Diviziei este deschisa, dar fiecare echipa trebuie sa arate ca merita locul 1. Cu acest prilej le urez BAFTA echipelor din Divizia a III-a si SPOR anul asta!!!
- Ti-ai dori sa devii noul antrenor al echipei in cazul in care tatal tau se retrage?
- Nu, pentru ca aici vin doar din placerea de a juca. Treaba mea este la clubul Dinamo unde activez ca antrenor la echipele de juniori si imi face o mare placere.
Pe Alexandru Marin il puteti vedea in tricoul Grivitei incepand cu meciul cu CS Tomitanii Constanta de pe teren propriu, din 17 septembrie, din prima etapa a Diviziei A. Putina lume stie ca atat jucatorul Grivitei, cat si tatal sau, antrenorul Grivitei, au debutat la echipa nationala in aceleasi conditii. Respectiv in partide contra Cehiei, disputate pe Stadionul "Dinamo", din Bucuresti. Alexandru Marin senior a fost titular in Romania - Cehia 60-6, din 9 aprilie 1978, iar juniorul debuta dupa 30 de ani, o luna si 13 zile, pe 22 mai 2008, in Romania - Cehia 76-7.
Publicat de RUGBY CLUB GRIVITA la 15:41 Niciun comentariu:
La trei ani de la o accidentare urata, este pregatit sa revina in Divizia A. Interviu cu Ionel Preda
In urma cu trei ani fara opt zile, pe 14 septembrie 2013, Ionel Preda, fundasul echipei RC Grivita, a suferit o accidentare extrem de urata, fractura de glezna, intr-un meci disputat in deplasare, impotriva formatiei CS Metrorex.
Au urmat cateva interventii chirurgicale chinuitoare si mai bine de 12 luni in care a trebuit sa treaca prin tot felul de exercitii de recuperare. Insa ca un adevarat profesionist, desi vorbim despre o divizie in care se joaca exclusiv din placere, fundasul Grivitei a luat toate etapele pas cu pas, si-a vazut de treaba, a respectat programul, iar acum este gata sa revina in campul de lupta. De altfel, Ionel a evoluat deja in amicalul cu Sportul Studentesc, din 27 august, si a avut o evolutie remarcabila pentru un rugbist care revine pe teren dupa o pauza atat de lunga, desi chiar el recunoaste ca a existat o oarecare teama si ca ii este destul de greu sa se readapteze la conditii.
- Cum a fost revenirea pe teren dupa o pauza de trei ani? Ai avut emotii? Ti-a fost frica?
- Revenirea a fost mult asteptata si binevenita (rade). Emotii am avut, destul de mari chiar si cred ca e normal. Mi-am dorit foarte mult sa ajung in acest moment. Trebuie sa recunosc ca mi-a fost si un pic de teama. Pe de o parte spiritul de autoconsevare si gandul ca ma pot accidenta din nou, pe de alta parte teama ca voi dezamagi. In prima repriza cred ca s-au vazut aceste aspecte dar in a doua jumatate si mai ales spre final am reusit sa trec peste.
- Cum ti s-a parut echipa la meciul cu Sportul, dar si adversarii tinand cont ca vorbim, practic, de principalele contracandidate la titlu in acest sezon?
- Echipa mai are de lucrat, mai ales la relatiile de joc, insa acest lucru este normal dupa o pauza competitionala atat de lunga. Insa eu zic ca suntem pe drumul cel bun. Si baietii de la Sportul cred ca au aceleasi probleme, probabil din aceeasi cauza. Oricum, meciurile dintre noi au fost tot timpul disputate, indiferent de situatia in care se aflau echipele.
- Vei evolua intr-o formula mult mai experimentata decat cea din 2013, iti asigura acest lucru mai multa liniste? Sau, din contra, este o presiune in plus pentru a te ridica la un nivel inalt cu evolutiile?
- Cu siguranta imi va asigura mai multa "liniste". Nu cred ca este vorba de presiune cat mai mult de motivatie.
- Esti la 100% din potential sau mai ai de lucru?
- Intotdeauna se poate mai bine. daca stau bine sa ma gandesc nu cred ca am zis vreodata, gata am atins 100 %.
- Ce te-a motivat sa revii pe teren dupa trei ani? Sa fie oare dorinta de a-ti asigura o medalie de campion ca jucator activ?
- Greu de raspuns la intrebarea asta, mai ales la cat de des mi s-a recomandat sa renunt, in special in perioada de dupa accidentare. Pe de-o parte un factor extrem de important a fost colectivul. De exemplu, Andrei Stanila (n.r. - unul dintre inaintasii de baza ai echipei) m-a intrebat de multe ori cand revin, ca vrea sa jucam din nou impreuna. Sa fiu spectator a fost unul dintre cele mai grele lucruri pe care a trebuit sa le fac. Pe de alta parte nu am vrut ca ultima mea amintire dintr-un meci de rugby sa fie targa si ambulanta. Medalia ar fi un bonus binevenit dar obiectivul meu, avand in vedere divizia in care jucam, este strict sa ma bucur de rugby.
- Sunt multi jucatori cu experienta pe 3/4. Te sperie competitia? Crezi ca esti titular de drept? Ai fi dispus sa joci si pe alt post decat cel consacrat?
- Competitia nu ma sperie, ma motiveaza. Faptul ca avem o linie de 3/4 experimentata ma bucura extrem de mult. Niciodata nu m-am considerat titular de drept, ma antrenez cat pot de bine si daca se considera ca merit sa fiu titular atunci este perfect. Desigur, joc acolo unde este nevoie de mine.
- Mai sunt doar cateva zile pana la startul noului sezon. Crezi ca echipele din provincie se pot implica in lupta pentru titlu alaturi de Grivita si Sportul? Cat de greu va fi baietilor sa-si intre in ritm dupa aproape un an de pauza fortata?
- Fiecare echipa isi joaca sansa. Tocmai din cauza acestei pauze nu cred ca in acest moment putem vorbi de echipe favorite si e clar ca nu trebuie sa subestimam pe nimeni. Ramane sa vedem ce se va intampla.
Rugby Club Grivita urmeaza sa debuteze in noul sezon al Diviziei A, 2016-2017, sambata, 17 septembrie, de la ora 13.00, pe teren propriu, contra formatiei CS Tomitanii Constanta. In mod normal, daca nu se mai intampla nimic senzational pana la ora meciului, Ionel Preda ar urma sa fie purtatorul tricoului cu numarul 15 in confruntarea cu gruparea de la malul marii.
Publicat de RUGBY CLUB GRIVITA la 18:13 Niciun comentariu:
Mini-interviu cu Marius Mamoc sau cum sa pui punctul pe "i" in materie de rugby
"Suspendati" aproape un an de catre sefii Federatiei Romane de Rugby, care au decis sa schimbe structura sezonului competitional de la primavara-toamna la toamna-primavara, rugbistii amatori din Divizia A incep, usor usor, sa faca reacomodarea la efort in conditiile in care mai sunt circa trei luni pana la startul sezonului 2016-2017 (17 septembrie).
Cam acelasi lucru se poate spune si despre rugbistii de la RC Grivita, care in noul sezon au de aparat trofeul cucerit anul trecut, dupa o finala castigata impotriva CS Manastur.
Una dintre sperantele Grivitei pentru noul sezon este centrul Marius Mamoc, rugbist extrem de experimentat si care inca de anul trecut a ales sa imbrace tricoul gruparii din Parcul Copilului. Ne-am dorit sa aflam care este motivul pentru care un jucator de talia sa a decis sa faca pasul catre Grivita si a rezultat un mini-interviu extrem de spumos si interesant. Pentru ca Marius Mamoc, ca si pe teren sau la nivel de pregatire fizica, nu este tipul de personaj care sa se ascunda dupa deget, care sa accepte jumatati de masura sau care sa aiba dubii cand trebuie sa ia vreo decizie importanta.
- Dupa multi ani petrecuti la nivel inalt (Dinamo, Arad, nationala de rugby in 7), anul trecut ai ales RC Grivita. Care a fost motivul pentru care ai facut un asemenea pas?
- Am ales Grivita pentru ca am avut o experienta frumoasa in ultimul an de juniori, la republicani 1, cand am castigat locul 1 pe tara. Am avut astfel ocazia sa intalnesc oameni si colegi deosebiti. Am venit la Grivita pentru colegi, pentru prieteni si pentru atmosfera deosebita, o atmosfera pe care nu prea o intalnesti la alte echipe, desi vorbim despre echipe unde in mod sigur sunt mai multi bani si conditii mai bune.
- Apropo de asta, cum ti s-au parut conditiile gasite la echipa si grupul de baieti? Ce parere ai despre ritmul de joc din Divizia A?
- Conditiile din acest esalon sunt acceptabile, daca ne gandim la situatia echipelor. Cat despre ritmul de joc, nu stiu cu ce sa il compar in conditiile in care e cam singura competitie de amatori de la noi.
- Desi problemele medicale te-au facut sa ratezi mai multe meciuri din sezonul 2015, ai demonstrat ca esti unul dintre cei mai buni jucatori din echipa. Mai exista tentatia unei aventuri la vreo echipa de top?
- Puteam sa mai joc la nivel inalt, dar am renuntat pentru ca nu se merita. Am primit o oferta pe bani frumosi, de la o echipa dintr-o divizie superioara. Dar in general, in primele doua divizii, sunt bani putini pentru ce pretentii exista, timp pierdut, nu esti apreciat, ce sa mai, nu se merita. In plus, exista riscul accidentarilor. Chiar daca esti om de baza, daca te rupi nu mai intereseaza pe nimeni de tine. Indiferenta iti lasa un gust amar.
- Cum se motiveaza un jucator cu asemenea experienta cand stie ca are de jucat impotriva unor rugbisti care poate abia incep sa descifreze ABC-ul acestui sport?
- Motivatia cred ca tine in primul rand de caracterul fiecaruia, de stilul de viata, de dorinta si placerea pentru lucrul pe care il face, indiferent de domeniu. Defectul meu este ca am fost obisnuit altfel. Sa dau totul cand ma implic intr-o actiune. Ori lucrul acesta nu prea il vad in divizia asta, inclusiv la unii dintre colegii mei. Dar cum am mai spus, tinand cont ca vorbim despre Divizia A, nu prea poti sa impui acest lucru. Nu poti sa ceri prea multe in conditiile in care pentru cei mai multi dintre jucatori miscarea este o descarcare, o detasare de cotidian, atata to.
- Grivita a castigat fara mari emotii Divizia A in 2015, crezi ca echipa va reusi sa repete isprava si in sezonul 2016-2017?
- La ce jucatori avem si ce jucatori mai pot veni sunt sigur ca am putea castiga si mai lejer Divizia A. Totul tine de noi si de seriozitatea cu care ne pregatim, dar si de modul in care este facuta echipa. Ideal ar fi ca cei mai buni 15 jucatori sa intre pe teren si ceilalti, chiar daca sunt si oameni mai vechi la club, sa inteleaga ca valoarea primeaza, ca aceasta competitivitate este in favoarea echipei si ca trebuie sa munceasca mai mult pentru a emite pretentii la un loc de titular. Un jucator nu trebuie sa se supere pe alt jucator sau pe antrenori. Astea si in cazul in care oamenii vor mai mult decat o miscare de placere si vor sa se emita pretentii la castigarea competitiei.
- Ar putea echipa sa se prezinte la un nivel macar onorabil in Divizia Nationala?
- Trebuie sa fim realisti. Este o diferenta mult prea mare de nivel intre divizii. Nu poti emite pretentii in special din cauza diferentei de pregatire fizica. Vorbim despre echipe care fac zilnic antrenamente mult mai dure si mai intense. Ori noi abia daca ne intalnim de trei ori pe saptamana si cam niciodata in formula completa sau aproape completa.
- Cum ti se pare traseul rugbiului romanesc in ultimii ani? Suntem in crestere sau pe o panta descendenta? De ce am avea nevoie pentru ca rugbiul se inregistreze o dezvoltare constanta?
- Sa fim seriosi, rugbiul romanesc este in declin de multi ani. S-au facut greseli imense, de la lipsa de implicare in dezvoltarea unor centre de copii si juniori, care sa produca tineri, si pana la prezenta in continuare in sistem a unor antrenori slabi, cu mentalitati invechite si depasite. Insa cel mai dureros este ca s-au distrus stadioane. Stii ca eu sunt mai transant de felul meu, dar mi se pare aiurea sa stai sa naturalizezi niste jucatori care nu au nimic in comun cu Romania si sa distrugi cel putin trei stadioane unde erau pepiniere cu sute de copii. Nu poti sa investesti doar la nivel de seniori, cand din spate nu vine nimic. O sa ajungem in situatia ca parintele sa vrea sa-si duca juniorul pe stadion si sa nu mai aiba unde sa-l duc.
Publicat de RUGBY CLUB GRIVITA la 17:23 Niciun comentariu:
Interviu cu Marian Amaxinoaei, una dintre marile s...
Dinamo II Bucuresti - Rugby Club Grivita 28-17 (7-...
Nicolae Oprea prefateaza derbiul cu Dinamo: "Avem ...
Sabin Vasilescu, despre meciul cu Dinamo: "Ii priv...
Alexandru Oancea: "Lumea trebuie sa stie ca Grivit...
RC Grivita - Sportul Studentesc 3-0 (3-0). O victo...
Florin Oprisor, despre derbiul cu Sportul si Diviz...
Fulgi prefateaza derbiul cu Sportul si sezonul de ...
Impresii de dupa victoria obtinuta cu CS Tomitanii...
Rugby Club Grivita - CS Tomitanii Constanta 24-15 ...
Are 17 ani petrecuti la Grivita si continua sa se ...
Capitanul Grivitei, Marian Forminte, prefateaza de...
A jucat in nationala si in cupele europene, iar de...
La trei ani de la o accidentare urata, este pregat...
Mini-interviu cu Marius Mamoc sau cum sa pui punct...

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM